**Adroddiad Cydymffurfiad â Safonau’r Gymraeg 2022/23**



**Mae gofyn i Awdurdod Parc Cenedlaethol Bannau Brycheiniog gadw at Safonau'r Gymraeg. Mae rhestr lawn o'r safonau a'u disgrifiadau i'w gweld ar wefan yr Awdurdod: http://www.beacons-npa.gov.uk/wp-content/uploads/20170213-Hysbysiad-Cydymffurfio44-Awdurdod-ParcCenedlaethol-Bannau-Brycheiniog-en-1.pdf**

* Sefydlodd Awdurdod Parc Cenedlaethol Bannau Brycheiniog Gytundeb Fframwaith ar gyfer gwasanaethau cyfieithu 2020-2025 sy’n cynnwys chwe chwmni cyfieithu.
* Ar gyfer blwyddyn ariannol 2022-23 cyflwynodd y Tîm Addysg 14 sesiwn addysgol trwy gyfrwng y Gymraeg. Roedd hyn yn cynnwys bron 500 o blant. Mae hyn yn cynnwys ymweliadau dydd ac allgymorth, lle mae'r Swyddogion Addysg yn arwain gweithgareddau mewn ysgolion. Mae darpariaeth cyfrwng Cymraeg ar gyfer 2022-23 yn cyfrif am tua 19% o’n holl ddarpariaeth addysg awyr agored.
* Ni chafwyd unrhyw gwynion ynghylch Safonau Iaith Gymraeg yn ystod 2022/23.
* Mae’r adroddiad blynyddol hwn yn cael ei gynhyrchu i gyrraedd gofynion y Safonau gyda chytundeb Awdurdod Parc Cenedlaethol Bannau Brycheiniog. Bydd yn cael ei gyhoeddi ar wefan yr Awdurdod yn Gorffennaf 2022.

|  |  |  |
| --- | --- | --- |
| **Rhif y Safon**  | **Dosbarth y**  **Safon**  | **Crynodeb o’r Safonau / Diweddariad Cynnydd**  |
| Gohebiaeth (Safonau 1-7)  | Darparu Gwasanaeth  | Mae safonau’r gwasanaeth ar gyfer gohebiaeth yn gofyn bod: * Gohebiaeth yn y Gymraeg yn cael ei ateb yn Gymraeg
* Bod pob adran yn cadw cofnod o’r bobl sydd angen eu gohebiaeth yn Gymraeg.
* Pan nad yw’n glir a hoffai person dderbyn gohebiaeth yn Gymraeg, fod llythyrau ac e-byst yn cael eu hanfon yn ddwyieithog.
* Bod y Gymraeg yn cael ei thrin yn gyfartal â’r Saesneg
* Bod gohebiaeth, cyhoeddiadau a rhybuddion sy’n gwahodd ymateb yn dangos bod croeso i ymatebion yn Gymraeg, y bydd y rhain n cael eu hateb yn Gymraeg ac na fydd gohebu yn Gymraeg yn arwain at oedi.
* Yn 2022/23, ni dderbyniwyd unrhyw lythyr yn Gymraeg yn unig.

  |
| Galwadau Ffôn (Safonau 8-22)  | Darparu Gwasanaeth  | Mae safonau’r gwasanaeth iaith ar y ffôn yn gofyn bod: * Gwasanaeth yn Gymraeg ar gael yn ein prif dderbynfa. Bod defnyddwyr y gwasanaeth yn cael gwybod beth yw’r dewisiadau yn Gymraeg a bod y brif berson sy’n ateb y ffôn yn siarad Cymraeg.
* Bod staff yn cyfarch yn Gymraeg ac yn ymdrin â galwadau yn Gymraeg, cyn belled â bod hyn yn bosibl. Cynigir cwrs ar lein 10 awr, rhad ac am ddim, Work Welsh Welcome, i bob aelod o staff. Mae'r Awdurdod bellach yn cynnal gwersi Cymraeg bob dydd Mercher, y mae 12 aelod o staff yn eu mynychu. Maent bellach wedi cwblhau modiwl 1 ac wedi cofrestru ar gyfer modiwl 2 a fydd yn dechrau ym mis Medi.
* Bod staff yn ymwybodol pa aelodau sydd ar gael yn eu hadran sy'n siarad Cymraeg.

  |
| Cyfarfodydd (Safonau 24-34)  | Darparu Gwasanaeth  | Mewn cyfarfodydd * Gydag unigolion, gofyn iddyn nhw a hoffen nhw drafod yn Gymraeg ac, os felly, y byddwn yn llogi gwasanaeth cyfieithu.
* Mewn grŵp, gofyn pwy hoffai ddefnyddio'r Gymraeg ac, os yw mwy na 10% yn gofyn am hynny, byddwn yn darparu gwasanaeth cyfieithu.
* Ar gyfer cyfarfodydd cyhoeddus, bydd yr hysbyseb yn gwahodd pobl i roi gwybod i ni cyn dyddiad penodol a hoffen nhw ddefnyddio'r Gymraeg ac os bydd unrhyw un yn gofyn am hynny, byddwn yn darparu gwasanaeth cyfieithu.
* Bydd siaradwyr gwadd hefyd yn cael dewis cyflwyno yn Gymraeg.
* Os bydd yna siaradwyr Cymraeg mewn cyfarfod cyhoeddus, bydd yn rhaid i’r cyflwyniadau gweledol fod ddwyieithog.
 |
| Digwyddiadau Cyhoeddus (Safonau 35-38)  | Darparu Gwasanaeth  | Bydd yn rhaid i bob digwyddiad cyhoeddus rydyn ni’n eu trefnu neu eu hariannu fod o leiaf 50% yn ddwyieithog o ran y deunydd cyhoeddusrwydd, yr arwyddion, deunydd arddangos neu unrhyw sain a gynhyrchir neu a ddefnyddir.   |
| Rhaglenni a Chofnodion (Safon 41)  | Darparu Gwasanaeth  | Bod holl raglenni a chofnodion Awdurdod y Parc Cenedlaethol yn ddwyieithog a'r ddwy fersiwn yn cael eu cyhoeddi'r un pryd ar ‘modern.gov.uk’.   |
| Dogfennau a Gynhyrchir (Safonau 42-45 a 47-51)  | Darparu Gwasanaeth  | * Bod pob llyfryn, taflen a phamffled yn cael eu cynhyrchu’n ddwyieithog
* Bod dogfennau eraill sy’n cael eu cynhyrchu’n ddwyieithog gan gynnwys:-
	+ Polisïau, strategaethau, adroddiadau blynyddol a chynlluniau corfforaethol
	+ Canllawiau a chodau ymarfer
	+ Papurau Ymgynghori
	+ Rheolau sy’n cael eu darparu ar gyfer y cyhoedd

Pan fydd fersiynau Cymraeg a Saesneg yn cael eu paratoi, bydd datganiad yn cael ei gynnws yn y fersiwn Saesneg yn dweud fod fersiwn Gymraeg ar gael.  |
| Datganiadau i’r Wasg (Safon 46)  | Darparu Gwasanaeth  | Mae Datganiadau i’r Wasg yn cael eu darparu'n ddwyieithog.  |
| Gwefannau a’r Cyfryngau Cymdeithasol (Safonau 52-59)  | Darparu Gwasanaeth  | Mae gwefannau’r Awdurdod a rhai cyrchfannau Bannau Brycheiniog yn hollol ddwyieithog. Mae gan yr Awdurdod hefyd dudalen Facebook Gymraeg sydd â 370 o ddilynwyr a ffrwd Twitter gyda 950 o ddilynwyr. Mae apiau ar gyfer defnydd allanol gan aelodau’r cyhoedd neu gan wirfoddolwyr yn cael eu darparu’n ddwyieithog.  |
| Peiriannau Hunan Wasanaeth (Safon 60)   | Darparu Gwasanaeth  | Mae cyfarwyddiadau ar beiriannau hunan wasanaeth yn ddwyieithog.  |
| Arwyddion (Safonau 61-63)  | Darparu Gwasanaeth  | Mae arwyddion yn cael eu darparu’n ddwyieithog gyda’r Gymraeg yn cael ei gosod fel y gellir ei darllen gyntaf.  |
| Gwasanaeth Derbynfa (Safonau 64 – 68)  | Darparu Gwasanaeth  | Mae’r brif dderbynnydd yn siaradwr Cymraeg; mae arwydd yn y brif dderbynfa'n dweud fod croeso i siarad Cymraeg ac mae’r rhai sy’n gweithio yn y dderbynfa’n gwisgo laniard a bathodynnau i ddangos eu bod yn gallu siarad Cymraeg.   |
| Rhybuddion Cyhoeddus (Safonau 69-70)   | Darparu Gwasanaeth  | Mae rhybuddion swyddogol yn cael eu darparu’n ddwyieithog a’r Gymraeg yn cael ei gosod fel y gellir ei darllen gyntaf.  |
| Rhoi Grantiau (Safonau 71-75 a 94)  | Darparu Gwasanaeth  |  Mae cronfa grant yr Awdurdod, y Grant Datblygu Cynaliadwy, yn annog ceisiadau yn Gymraeg drwy’r ffurflenni Mynegi Diddordeb ac Ymgeisio ac yn dangos nad yw ymgeisio yn Gymraeg yn achosi oedi i ymgeiswyr. Mae holl gwybodaeth ynghylch grant ar gael yn ddwyieithog a mae defnyddio'r Gymraeg wrth ddisgrifio prosiectau ac mewn asesiadau yn faen prawf.   |
| Tendrau  (Safonau 76-80)  | Darparu Gwasanaeth  | Cyflwynir tendrau yn Gymraeg os yw’r pwnc yn awgrymu y dylid eu darparu yn Gymraeg neu os yw’r darpar dderbynwyr yn awgrymu y dylen nhw fod yn Gymraeg. Byddwn yn datblygu canllawiau mewn perthynas â hyn.  |
| Arall (Safonau 81-87)  | Darparu Gwasanaeth  | Ar gyfer blwyddyn ariannol 2022-23 cyflwynodd y Tîm Addysg 14 sesiwn addysgol trwy gyfrwng y Gymraeg. Roedd hyn yn cynnwys bron 500 o blant. Mae hyn yn cynnwys ymweliadau dydd ac allgymorth, lle mae'r Swyddogion Addysg yn arwain gweithgareddau mewn ysgolion. Mae darpariaeth cyfrwng Cymraeg ar gyfer 2022-23 yn cyfrif am tua 19% o’n holl ddarpariaeth addysg awyr agored.Ymhlith y 154 o wirfoddolwyr y Parc Cenedlaethol, pan ofynnwyd “ydych chi'n siarad Cymraeg?”, atebodd 16 ydw ac atebodd 28 dysgwr.Mae ein hunaniaeth gorfforaethol yn defnyddio'r enw Cymraeg ar y Parc. |
| Ffurfio Polisi (Safonau 88-93 a 95-97)  | Ffurfio Polisi  | Mae’r Awdurdod wedi mabwysiadu canllawiau ar gyfer ymgorffori hyrwyddo defnyddio’r Gymraeg wrth gynllunio prosiectau. Asesir pob penderfyniad am ei effaith ar y Gymraeg drwy ddefnyddio’r Ffurflen Asesu Gyfun Sengl. Yn 2022/23 fe wnaethom ddatblygu cynllun rheoli newydd. Bydd ein ‘cenhadaeth pobl’ yn cael effaith gadarnhaol ar y Gymraeg. Gellir gweld y genhadaeth yma: https://dyfodol.bannau.cymru/people/  |
| Cymraeg yn y Gweithle (Safon 98)   | Gweithredol  | Ar ôl ymgynghori â staff, datblygwyd bolisi i ddefnyddio a hyrwyddo’r Gymraeg yn y Gweithle a chafodd ei gymeradwyo gan Awdurdod Parc Cenedlaethol Bannau Brycheiniog fis Ebrill 2017.  |
| Dogfennau Cyflogeion (Safonau 99-104 a 112-119)  | Gweithredol  | Cynhelir arolygon i ganfod dewis iaith cyflogeion o ran cytundebau cyflogaeth, anghenion hyfforddi, dogfennau perfformiad a ffurflenni gan gynnwys gwyliau blynyddol, dalenni fflecsi ayb. Mae cyflogeion yn deall eu bod yn gallu dewis defnyddio’r Gymraeg gydol gweithdrefn cwyno / disgyblu.   |
| Meddalwedd Cymraeg (Safonau 120-126)  | Gweithredol  | Mae'r Awdurdod wedi prynu meddalwedd To Bach i helpu gydag ysgrifennu yn y Gymraeg.  |
| Sgiliau Siarad Cymraeg y Staff (Safonau 127-131 a 151-152)  | Gweithredol  | Mae’r Awdurdod wrthi ar hyn o bryd yn mabwysiadu diffiniadau o lefelau Sgiliau’r Gymraeg wrth siarad, ysgrifennu a darllen Cymraeg sy’n cyd-fynd â lefelau Cymdeithas Profwyr Ieithoedd Ewrop, fel rhan o bolisi recriwtio’r Awdurdod. Gellir gweld sgiliau Cymraeg Staff [yma.](https://beaconsnpagovuk-my.sharepoint.com/%3Ax%3A/g/personal/jodieb_breconbeacons_org/EYVDI7zWtPtEhRoKWJuB9agBncTgxIcmhxV5aZ8aBEbkAw?e=CaSJmN)  |
| Cyrsiau Ymwybyddiaeth o’r Gymraeg (Safonau 132-133)  | Gweithredol  | Bydd y Swyddog Iaith Cymraeg yn datblygu rhaglen o gyrsiau Ymwybyddiaeth o’r Gymraeg i bob aelod o staff ac i aelodau’r Awdurdod ynghylch datblygiadau yn y ffordd y mae'r Awdurdod yn ymgorffori’r Gymraeg yn ei waith. Mae’r Awdurdod wedi paratoi taflen / poster hwylus fel canllaw cyflym i amlinellu gofynion ein Safonau’r Gymraeg i godi ymwybyddiaeth ac i helpu wrth sefydlu aelodau newydd o staff.   |
|  Llofnodion e-byst (Safonau 134-135)  | Gweithredol  | Mae staff wedi cael teitlau swyddi dwyieithog a siaradwyr Cymraeg wedi cael y logo ‘Work Welsh’.   |
| Recriwtio (Safonau 136-140 a 153-154)  | Gweithredol  |  Aseswyd pob swydd a gosodwyd yr angenrheidrwydd am sgiliau’r Gymraeg mewn catgoriau: a) Sgiliau’r Gymraeg yn hanfodol 1. Amod i ddysgu sgiliau’r Gymraeg ar ôl apwyntio
2. Sgiliau’r Gymraeg yn ddymunol
3. Dim angen sgiliau’r Gymraeg.

Yn ystod 2022/23 hysbysebwyd 4 swydd gyda'r Gymraeg yn cael eu categoreiddio fel hanfodol.Mae lefelau sgiliau siarad, ysgrifennu a darllen Cymraeg sy’n gyson â lefelau ALTE wedi’u mabwysiadu fel rhan o bolisi recriwtio’r Awdurdod ac yn cael eu cymhwyso i bob swydd.  |
| Arwyddion yn y Gweithle (Safonau 141-144)  | Gweithredol  | Mae arwyddion yn y gweithle’n ddwyieithog, mae’r testun yn gywir o ran ystyr a mynegiant ac wedi’i osod i gael ei ddarllen gyntaf.   |
| Dyrchafu (Safonau 145-146)  | Dyrchafu  | Mae strategaeth bum mlynedd ar gyfer sut y bydd yr Awdurdod yn hyrwyddo defnyddio’r Gymraeg o fewn ffiniau’r Parc Cenedlaethol ac sy’n cael ei chyhoeddi ar ein gwefa a sy’n cynnwys cynllun gweithredu.  |
| Cwynion (Safonau 147-150 a 156)  | Cadw Cofnodion  | Ni dderbyniodd yr Awdurdod unrhyw gwynion ynghylch Safonnau y Iaith Gymraeg yn ystod y flwyddyn. Mae gan yr Awdurdod weithdrefn gwynion ar gyfer unrhyw gŵ yn ynghylch y Gymraeg.  |
| Goruchwylio'r safonau / cynhyrchu adroddiad blynyddol (Safonau 155-176)  | Atodol  | Mae copi o’r safonau y mae’n ddyletswydd arnom gydymffurfio â nhw ar gael ar ein gwefan. Yr adroddiad hwn yw ein hadroddiad blynyddol ar y perfformiad yn erbyn safonau yn ystod 2022 i 2023. Mae help, cefnogaeth, monitro a gwerthuso yn erbyn y safonau yn cael ei ddarparu gan Swyddog y Gymraeg yr Awdurdod. Mae’r adroddiad hwn wedi’i gymeradwyo gan y bwrdd gweithredol.  |